กฎกระทรวงกฎกระทรวงฉบับที่๒๖ (พ.ศ. ๒๕๔๓)ออกตามความในพระราชบัญญัติระเบียบข้าราชการฝ่ายตุลาการพ.ศ.๒๕๒๑[๑] อาศัยอำนาจตามความในมาตรา ๑๓ และมาตรา ๓๕แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๑๙ (พ.ศ. ๒๕๓๘)ออกตามความในพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ข้อ ๒ในกฎกระทรวงนี้การเลือกกรรมการตุลาการผู้ทรงคุณวุฒิหมายความว่า การเลือกตามวาระหรือการเลือกซ่อมแล้วแต่กรณีการเลือกตามวาระหมายความว่า การเลือกกรรมการตุลาการผู้ทรงคุณวุฒิเพื่อให้ดำรงตำแหน่งตามวาระการเลือกซ่อมหมายความว่าการเลือกกรรมการตุลาการผู้ทรงคุณวุฒิเพื่อให้ดำรงตำแหน่งแทนตำแหน่งที่ว่างลงก่อนครบวาระข้อ ๓เมื่อรัฐมนตรีว่าการกระทรวงยุติธรรมได้มีคำสั่งให้มีการเลือกกรรมการตุลาการผู้ทรงคุณวุฒิให้ปลัดกระทรวงยุติธรรมเป็นผู้ดำเนินการจัดให้มีการเลือกตามวิธีการที่กำหนดในกฎกระทรวงนี้ข้อ ๔ในการเลือกกรรมการตุลาการผู้ทรงคุณวุฒิ ให้ปลัดกระทรวงยุติธรรมจัดทำบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิโดยแยกเป็นประเภทข้าราชการตุลาการตามมาตรา ๑๕ (๒) และ (๓)แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และมิได้เป็นกรรมการตุลาการโดยตำแหน่งอยู่แล้วกับประเภทผู้รับบำนาญซึ่งเคยรับราชการเป็นข้าราชการตุลาการมาแล้วข้อ ๕ให้ปลัดกระทรวงยุติธรรมจัดส่งบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิตามข้อ๔และส่งบัตรเลือกกรรมการตุลาการผู้ทรงคุณวุฒิพร้อมทั้งแจ้งกำหนดวันสุดท้ายที่จะต้องส่งบัตรเลือกกลับให้ถึงสำนักงานส่งเสริมงานตุลาการรวมตลอดถึงกำหนดวันเวลา และสถานที่ที่จะทำการตรวจนับคะแนนไปยังข้าราชการตุลาการซึ่งได้รับเงินเดือนตั้งแต่ชั้น ๒ ขึ้นไปทุกคน ทั้งนี้ต้องดำเนินการให้แล้วเสร็จก่อนกำหนดวันสุดท้ายที่จะต้องส่งบัตรเลือกให้ถึงสำนักงานส่งเสริมงานตุลาการไม่น้อยกว่าสิบห้าวันในกรณีเลือกซ่อมให้แจ้งประเภทและจำนวนตำแหน่งกรรมการตุลาการผู้ทรงคุณวุฒิที่ว่างไปด้วยก่อนกำหนดวันสุดท้ายที่จะต้องส่งบัตรเลือกให้ถึงสำนักงานส่งเสริมงานตุลาการเจ็ดวันถ้าข้าราชการตุลาการซึ่งได้รับเงินเดือนตั้งแต่ชั้น ๒ขึ้นไปผู้ใดยังไม่ได้รับบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิพร้อมด้วยบัตรเลือกให้ผู้นั้นรายงานปลัดกระทรวงยุติธรรมเพื่อดำเนินการให้ตนมีโอกาสใช้สิทธิเลือกภายในกำหนดวันสุดท้ายที่จะต้องส่งบัตรเลือกให้ถึงสำนักงานส่งเสริมงานตุลาการข้อ ๖บัตรเลือกกรรมการตุลาการผู้ทรงคุณวุฒิให้เป็นไปตามแบบท้ายกฎกระทรวงนี้และบัตรทุกบัตรต้องมีลายมือชื่อของปลัดกระทรวงยุติธรรมและเลขาธิการส่งเสริมงานตุลาการกำกับเป็นหลักฐานข้อ ๗ให้ข้าราชการตุลาการซึ่งมีสิทธิเลือกและประสงค์จะลงคะแนนกรอกบัตรเลือกโดยเขียนหมายเลขผู้ซึ่งตนเลือกด้วยตนเองแล้วใส่ซองบรรจุบัตรเลือกที่ปลัดกระทรวงยุติธรรมจัดส่งไปให้ปิดผนึกส่งไปยังเลขาธิการส่งเสริมงานตุลาการถ้าจะส่งทางไปรษณีย์ให้ส่งโดยลงทะเบียนข้อ ๘ให้มีคณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิคณะหนึ่งประกอบด้วยเลขาธิการส่งเสริมงานตุลาการเป็นประธานกรรมการและข้าราชการตุลาการอีกสองคนซึ่งปลัดกระทรวงยุติธรรมเป็นผู้แต่งตั้งเป็นกรรมการให้คณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิแต่งตั้งเจ้าหน้าที่ซึ่งสังกัดสำนักงานส่งเสริมงานตุลาการจำนวนไม่น้อยกว่าสองคนให้มีหน้าที่รับซองบัตรเลือกและจดเลขที่ของซองบัตรเลือกที่ได้รับเพื่อเป็นหลักฐานแสดงว่าได้รับบัตรเลือกแล้วคณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิมีหน้าที่ตรวจรับและรวบรวมบัตรเลือกที่ส่งมายังเลขาธิการส่งเสริมงานตุลาการรวมทั้งจัดทำบัญชีจำนวนบัตรเลือกที่ได้รับมาในแต่ละวันโดยในแต่ละวันให้นำบัตรเลือกที่ได้รับนั้นใส่รวมกันไว้ในซองใหญ่พร้อมกับปิดผนึกลงวันที่และลงลายมือชื่อคณะกรรมการรับและเก็บรักษาบัตรเลือกกรรมการตุลาการผู้ทรงคุณวุฒิกำกับรอยปิดผนึกแล้วเก็บรักษาเป็นเรื่องลับมากไว้ที่สำนักงานส่งเสริมงานตุลาการเพื่อส่งมอบให้คณะกรรมการตรวจนับคะแนนในวันตรวจนับคะแนนข้อ ๙ให้มีคณะกรรมการตรวจนับคะแนนคณะหนึ่งประกอบด้วยรองปลัดกระทรวงยุติธรรมคนหนึ่งซึ่งปลัดกระทรวงยุติธรรมมอบหมายรองเลขาธิการส่งเสริมงานตุลาการคนหนึ่งซึ่งเลขาธิการส่งเสริมงานตุลาการมอบหมายและข้าราชการตุลาการซึ่งไม่เป็นบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิอีกสามคนซึ่งปลัดกระทรวงยุติธรรมแต่งตั้งโดยความเห็นชอบของประธานศาลฎีกาเป็นกรรมการให้คณะกรรมการตรวจนับคะแนนเลือกกรรมการตรวจนับคะแนนคนหนึ่งเป็นประธานถ้าประธานไม่อยู่หรือไม่อาจปฏิบัติหน้าที่ได้ให้คณะกรรมการตรวจนับคะแนนเลือกกรรมการตรวจนับคะแนนคนหนึ่งทำหน้าที่เป็นประธานแทนในการปฏิบัติหน้าที่ต้องมีกรรมการอยู่พร้อมกันไม่น้อยกว่าสามคนข้อ ๑๐คณะกรรมการตรวจนับคะแนนมีอำนาจและหน้าที่ ดังต่อไปนี้(๑)รักษาความสงบเรียบร้อยในสถานที่ตรวจนับคะแนน(๒)ตรวจสอบบัญชีรายชื่อบุคคลผู้มีสิทธิรับเลือกเป็นกรรมการตุลาการผู้ทรงคุณวุฒิและบัญชีรายชื่อข้าราชการตุลาการผู้มีสิทธิเลือกกรรมการตุลาการผู้ทรงคุณวุฒิ(๓)ตรวจสอบบัตรเลือกกรรมการตุลาการผู้ทรงคุณวุฒิและการอื่นใดอันเกี่ยวกับการเลือกกรรมการตุลาการผู้ทรงคุณวุฒิเพื่อให้การเลือกกรรมการตุลาการผู้ทรงคุณวุฒิเป็นไปด้วยความเรียบร้อยบริสุทธิ์และยุติธรรม(๔)ดำเนินการเกี่ยวกับการเลือกกรรมการตุลาการผู้ทรงคุณวุฒิตรวจนับคะแนนและประกาศผลการตรวจนับคะแนนตามที่กำหนดในกฎกระทรวงนี้ข้อ ๑๑ในการตรวจนับคะแนนให้คณะกรรมการตรวจนับคะแนนปิดซองบัตรเลือกและให้คณะกรรมการตรวจนับคะแนนวินิจฉัยว่าบัตรเลือกนั้นเป็นบัตรดีบัตรเสียบางส่วนหรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียบัตรเสียบางส่วนหรือบัตรเสียให้กรรมการตรวจนับคะแนนสลักหลังว่า เสียบางส่วนหรือ เสีย แล้วแต่กรณีแล้วให้กรรมการตรวจนับคะแนนไม่น้อยกว่าสองคนลงลายมือชื่อกำกับไว้เมื่อการตรวจนับคะแนนสิ้นสุดลงแล้วให้คณะกรรมการตรวจนับคะแนนเก็บบัตรเลือกที่ใช้นับคะแนนโดยแยกบัตรเสียบางส่วนและบัตรเสียบรรจุซองหรือห่อไว้ต่างหากเพื่อมิให้ปะปนกับบัตรเลือกอื่นและเก็บบัตรเลือกที่ใช้นับคะแนนทั้งหมดไว้ด้วยกันในหีบโดยปิดหีบใส่กุญแจประจำครั่งทับรูกุญแจไว้หากเป็นหีบบัตรเลือกที่มีช่องให้เอากระดาษปิดทับช่องไว้โดยลงลายมือชื่อคณะกรรมการตรวจนับคะแนนไว้บนกระดาษนั้นด้วยและเก็บรักษาไว้ที่สำนักงานส่งเสริมงานตุลาการเพื่อส่งมอบให้คณะกรรมการทำลายบัตรเลือกกรรมการตุลาการผู้ทรงคุณวุฒิดำเนินการต่อไปตามข้อ๑๗การดำเนินการตามวรรคหนึ่ง วรรคสอง และวรรคสามให้กระทำในวัน เวลา และสถานที่ที่กำหนดในข้อ ๕ วรรคหนึ่งและต้องกระทำโดยเปิดเผยให้ผู้มีส่วนได้ส่วนเสียเข้าร่วมสังเกตการณ์ได้และให้กระทำจนเสร็จในรวดเดียวข้อ ๑๒บัตรเลือกกรรมการตุลาการผู้ทรงคุณวุฒิต่อไปนี้ให้ถือเป็นบัตรเสียและไม่ให้นับคะแนน(๑)ในกรณีการเลือกตามวาระ(ก)บัตรที่มิใช่บัตรฉบับที่ปลัดกระทรวงยุติธรรมส่งไปให้หรือบัตรที่ไม่มีลายมือชื่อของปลัดกระทรวงยุติธรรมและเลขาธิการส่งเสริมงานตุลาการกำกับเป็นหลักฐาน(ข)บัตรที่เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิเกินจำนวนที่กฎหมายกำหนดทั้งสองประเภท(ค)บัตรที่มิได้เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิเลย(ง)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการผู้ทรงคุณวุฒิทั้งหมด(จ)บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมกาตุลการผู้ทรงคุณวุฒิทั้งหมดด้วยตนเอง(ฉ)บัตรที่เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นข้าราชการตุลาการตามมาตรา๑๕ (๒) และ (๓) แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑ทั้งหมดในช่องสำหรับกรอกหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นผู้รับบำนาญซึ่งเคยรับราชการเป็นข้าราชการตุลาการมาแล้วหรือกลับกัน(ช)บัตรที่เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิทั้งหมดเลอะเลือนหรือไม่ชัดเจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการผู้ทรงคุณวุฒิหมายเลขใด(ซ)บัตรที่ไปถึงสำนักงานส่งเสริมงานตุลาการพ้นกำหนดวันสุดท้ายที่ปลัดกระทรวงยุติธรรมกำหนดให้ส่งตามข้อ๕ วรรคหนึ่ง (๒)ในกรณีการเลือกซ่อม(ก)บัตรที่เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิเกินจำนวนตำแหน่งที่ว่าง(ข)บัตรที่มีกรณีตาม (๑) (ก) (ค) (ง) (จ) (ฉ) (ช) หรือ (ซ)ข้อ ๑๓บัตรเลือกกรรมการตุลาการผู้ทรงคุณวุฒิต่อไปนี้ ให้ถือเป็นบัตรเสียบางส่วนไม่ให้นับคะแนนส่วนที่เสียและให้นับคะแนนส่วนที่ไม่เสียเท่านั้น(๑)บัตรที่เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิเฉพาะบางประเภทเกินจำนวนที่กฎหมายกำหนด(๒)บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการผู้ทรงคุณวุฒิปนกับหมายเลขที่มีในบัญชีรายชื่อผู้มีสิทธิรับเลือกเป็นกรรมการตุลาการผู้ทรงคุณวุฒิ(๓)บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิคนใดด้วยตนเอง(๔)บัตรที่เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นข้าราชการตุลาการตามมาตรา๑๕ (๒) และ (๓) แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑บางคนในช่องสำหรับกรอกหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิซึ่งเป็นผู้รับบำนาญซึ่งเคยรับราชการเป็นข้าราชการตุลาการมาแล้วหรือกลับกัน(๕)บัตรที่เขียนหมายเลขผู้มีสิทธิรับเลือกเป็นกรรมการตุลาการผู้ทรงคุณวุฒิบางหมายเลขเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการผู้ทรงคุณวุฒิหมายเลขใดข้อ ๑๔การที่จะถือว่าผู้มีสิทธิรับเลือกเป็นกรรมการตุลาการผู้ทรงคุณวุฒิคนใดเป็นข้าราชการตุลาการตามมาตรา๑๕ (๒) และ (๓) แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑หรือเป็นผู้รับบำนาญซึ่งเคยรับราชการเป็นข้าราชการตุลาการมาแล้วให้ถือตามความเป็นจริงในวันตรวจนับคะแนนข้อ ๑๕ในการเลือกตามวาระนั้น ให้ข้าราชการตุลาการตามมาตรา ๑๕ (๒) และ (๓)แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑และผู้รับบำนาญซึ่งเคยรับราชการเป็นข้าราชการตุลาการมาแล้วซึ่งได้คะแนนมากตามลำดับลงมาตามจำนวนที่กำหนดในมาตรา ๓๔ (๒) (ก) และ (ข)แห่งพระราชบัญญัติระเบียบข้าราชการฝ่ายตุลาการ พ.ศ. ๒๕๒๑เป็นผู้ได้รับเลือกเป็นกรรมการตุลาการผู้ทรงคุณวุฒิในกรณีที่ผู้มีสิทธิรับเลือกเป็นกรรมการตุลาการผู้ทรงคุณวุฒิหลายคนได้คะแนนเท่ากันจนเป็นเหตุให้ไม่สามารถเรียงลำดับผู้ได้รับเลือกเป็นกรรมการตุลาการผู้ทรงคุณวุฒิตามจำนวนกรรมการตุลาการผู้ทรงคุณวุฒิที่จะมีได้ให้ทำการจับสลาก เพื่อให้ได้ผู้ได้รับเลือกครบตามที่จะพึงมีได้การจับสลากให้ปลัดกระทรวงยุติธรรมเป็นผู้จับโดยเปิดเผยและต่อหน้ากรรมการตรวจนับคะแนนไม่น้อยกว่าสามคนเมื่อทราบผลผู้ได้รับเลือกเป็นกรรมการตุลาการผู้ทรงคุณวุฒิแล้วให้ประธานกรรมการตรวจนับคะแนนประกาศชื่อผู้ได้รับเลือกเป็นกรรมการตุลาการผู้ทรงคุณวุฒิต่อหน้าผู้ซึ่งอยู่ณ สถานที่ที่ทำการตรวจนับแล้วปิดประกาศรายชื่อบุคคลดังกล่าวไว้ ณ สถานที่นั้นด้วยและให้คณะกรรมการตรวจนับคะแนนรีบรายงานผลการเลือกกรรมการตุลาการผู้ทรงคุณวุฒิพร้อมทั้งส่งประกาศรายชื่อผู้ได้รับเลือกเป็นกรรมการตุลาการผู้ทรงคุณวุฒิไปยังปลัดกระทรวงยุติธรรมภายในวันนั้นหรือวันถัดจากวันทราบผลนั้นเป็นอย่างช้าในกรณีที่เป็นการเลือกซ่อม ให้นำความในวรรคหนึ่งวรรคสอง วรรคสาม และวรรคสี่ มาใช้บังคับโดยอนุโลมข้อ ๑๖ให้ปลัดกระทรวงยุติธรรมรายงานผลการเลือกกรรมการตุลาการผู้ทรงคุณวุฒิต่อรัฐมนตรีว่าการกระทรวงยุติธรรมเพื่อดำเนินการประกาศชื่อผู้ได้รับเลือกเป็นกรรมการตุลาการผู้ทรงคุณวุฒิในราชกิจจานุเบกษาข้อ ๑๗ให้มีคณะกรรมการทำลายบัตรเลือกกรรมการตุลาการผู้ทรงคุณวุฒิคณะหนึ่งประกอบด้วยรองปลัดกระทรวงยุติธรรมคนหนึ่งซึ่งปลัดกระทรวงยุติธรรมมอบหมายเป็นประธานกรรมการและข้าราชการตุลาการอีกสองคนซึ่งปลัดกระทรวงยุติธรรมแต่งตั้งเป็นกรรมการเพื่อดำเนินการทำลายบัตรเลือกกรรมการตุลาการผู้ทรงคุณวุฒิด้วยเครื่องทำลายเอกสารเมื่อพ้นกำหนดเก้าสิบวันนับแต่วันประกาศชื่อผู้ได้รับเลือกเป็นกรรมการตุลาการผู้ทรงคุณวุฒิในราชกิจจานุเบกษาให้ไว้ ณ วันที่ ๓ มีนาคมพ.ศ. ๒๕๔๓สุทัศน์ เงินหมื่นรัฐมนตรีว่าการกระทรวงยุติธรรม[เอกสารแนบท้าย]๑.บัตรเลือกกรรมการตุลาการผู้ทรงคุณวุฒิหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงวิธีการเลือกกรรมการตุลาการผู้ทรงคุณวุฒิเสียใหม่ให้เหมาะสมยิ่งขึ้นเพื่อให้เกิดความสะดวกและไม่เป็นการสิ้นเปลืองค่าใช้จ่ายในการดำเนินการเลือกกรรมการตุลาการผู้ทรงคุณวุฒิจึงจำเป็นต้องออกกฎกระทรวงนี้สุกัญญา/พิมพ์๒๓สิงหาคม ๒๕๔๙สุนันทา/ฐิติพงษ์/ตรวจ๒๔สิงหาคม ๒๕๔๙[๑] ราชกิจจานุเบกษาเล่ม ๑๑๗/ตอนที่ ๑๔ ก/หน้า ๓/๓ มีนาคม ๒๕๔๓